MLDataScientist/Wikipedia-uzbek-2024-05-01 huggingface dataset:
Xolid ibn Said

Abu Said nomi bilan ham tanilgan Xolid ibn Saʼid ibn Os (arab. خالد بن سعيد بن العاص) Muhammad alayhissalomning sahobasi va roshid xalifalar davri qo‘mondonligidagi sarkarda edi.

U Quraysh  qabilasining]] Banu Umayya ]]urug‘idan bo‘lgan. Xolid akasi Amr bilan birga milodiy 613-yildan oldin islomn i qabul qilgan. U xotini Hamoniya bilan birga Habashiston gahijrat  qilgan va u yerda Ummu Habiba Muhammad alayhissalomga nikohlanganida unga valiylik  qilgan.

633-yilda Abu Bakr tomonidan Suriya yurishiga qo‘mondon etib tayinlangan. 634-yilda Marjus safar jangidan oldingi oqshom Ummu Hakim bint Horis ibn Hishomga uylangan va jangda halok bo‘lgan.

Manbalar 

Islom tarixi
Takiya ota ziyoratgohi

Takiya ota ziyoratgohi— Surxondaryo viloyati Qiziriq tumanida joylashgan. XII asrga oid meʼmoriy yodgorlik. Qiziriq tuman matkazidan 13 km uzoqlikda Qorasuv daryosidan shimoliy sharq yoʻnalishi boʻylab 12 km uzoqlikdagi masofada joylashgan. Maqbara besh gumbazdan iborat. Pishiq gʻishtdan foydalangan holda 1998-yilda yangidan barpo etildi. Meʼmoriy majmuaning masjid ham mavjud boʻlib, u Hazrati Shayx Qutbiddin ibn Is‘hoq masjidi deb yuritiladi. Chunki Takiya otaning asl ismi Hazrati Shayx Qutbiddin ibn Is‘hoq inb Amir Abbosdir.

Manbalar
1-kalit

1-kalit, shuningdek, Radical 1 nomi bilan ataluvchi ushbu  „bir“ degan maʼnoni anglatadi. Yakka (1) chiziqdan iborat 6 kalitdan biri. Kangsyi lugʻatida ushbu kalit ishtirok etgan 60 ta iyeroglif (47,043 tadan) topilgan.  kaliti XXRda chop etiluvchi soddalashtirilgan xitoy tili lugʻatlari tomonidan qabul qilingan Xitoy tili iyerogliflarining indekslangan jadvalida 1-tartib raqamda indekslangan.

Evolyutsiyasi

Tanlangan iyerogliflar

Kalligrafiyasi

Ushbu 1 chiziqdan iborat kalit ( héng, „gorizontal tayoq“ nomi bilan mashhur) Xitoy tili kalligrafiyasi asosi hisoblangan 永 iyeroglifi yozilishing sakkiz xil usulida ( Yǒngzì Bāfǎ)  cè deb nomlanadi.

Sinogrammasi 
Alohida belgi sifatida Yaponiya boshlangʻich maktablarida oʻqitiladigan Kanji yoki Kyōiku kanjilardan biri..

Yana qarang

Xitoy raqamlari

Izohlar

Manbalar

Adabiyotlar

Havolalar  
 
Kangsyi kalitlari
Soddalashtirilgan xitoy tili kalitlari
Xonaqoh masjidi majmuasi

Xonaqoh masjidi majmuasi — Qashqadaryo viloyati Qarshi shahri Qoʻrgʻoncha mahallasida joylashgan meʼmoriy yodgorlik. Xalq orasida Xonaqoh nomi bilan mashhur. Bu masjid XIX-XX asrlardagi oʻzbek meʼmorchiligining qadimiy inshootlari jumlasiga kiradi. Hozirgi kunda Xonaqoh masjidi imom xatibi Ahmad Boyqobilov.

Tarixi 
Xonaqoh masjidi qurilishi Abdurahmon Xalifa tashabbusi bilan qoʻrgʻoncha aholisi tomonidan hashar tariqasida nihoyasiga yetkazilgan. Ayrim maʼlumotlarga koʻra, Xonaqoh masjidi 1677-yilda bitkazilgan. Shoʻro davrida masjid xaroba holga kelib qolgan. 1962-yilda Qoʻrgʻoncha va Qizil Masjid mahallalari aholisi saʼy-harakati bilan masjid butkul vayron boʻlishdan saqlab qolinadi. 1974-yilda majmuadagi minora ogʻishib qolgan va taʼmirlash oʻrniga buzib tashlangan. Ushbu majmuadagi masjid 1991-yilda toʻla qayta taʼmirdan chiqarilib, unga jome masjid maqomi berildi. 1996-yilda minora qaytadan tiklandi.

Meʼmorchiligi 

Majmua masjid, darvozaxona, sagʻana (qabr), toshqudugʻi va minoradan iborat boʻlgan. Majmuaning asosiy binosi — masjid XVII asrning oxirgi choragida anʼanaviy meʼmoriy uslubda, uymakor ustunlar, bezakli toʻsinyog'ochlar va g'ishtlardan bunyod qililgan. Hozirgi kungacha saqlanib qolinmagan majmuaning darvozaxonasi masjidning shimol qismida joylashgan. Darvozaxona chorgʻishtlardan tiklangan, uning kirish joyi gumbazli qilib yopilgan. Gʻarbdan sharqqa qaratib qurilgan darvozaxonaning kun chiqish (sharqiy) tomonida sal boʻrttirib, chorgʻishtlardan terilgan peshtoqi boʻlgan. Masjidning gʻarbida uch tarafidan gʻishtli devor bilan oʻrab olingan qadimiy sagʻana saqlangan. Sagʻanadagi qabrning boshiga qoʻyilgan marmar lavhadagi arabiy yozuvda koʻrsatilishicha, bu yerga shayx Abduraxmon Naqshbandiy dafn qilingan.

Masjiddan shimolroqda 5-6 metr (qadam) narida kvadrat shakldagi 14 metrlik toshqudugʻi mavjud. Hovuzning yetti qator toshdan terilgan zinalari boʻlib, u doimo yonidan oqib oʻtgan ariq suvi bilan toʻla turgan.

Majmuaning oxirgi inshooti masjidning sharqiy tomonidan 5-6 metr uzoqlikdagi, balandligi 10-11 metrdan (ayrim manbalarda 14 metr) iborat minoradir. Minoradan azon aytib turilgan.

Manbalar 

Qarshi masjidlari
Ilya Fomichev

Ilya Vladimirovich Fomichev (1982-yil 14-avgust, Olma-Ota) — qozogʻistonlik futbolchi, himoyachi va yarim himoyachi.

Faoliyati 
Futbol murabbiyi Vladimir Fomichevning oʻgʻli, uning rahbarligida 2005-yilda „Oqjetpes“ da oʻynagan (28 ta golga uzatmasin ishtirokchisi boʻldi). 2002—2003-yillarda Ekibastuz jamoasida oʻynab 12 ta gol uzatmasi muallifiga aylangan. 2003—2004-yillarda Jenis jamoasida 7 ta gol uzatmasin amalga oshirgan. 2004-yilda TP-47 jamoasida 46 marta maydonga tushgan. 2006—2007-yillarda Oulu jamoasida 1 ta gol urdi va 44 ta gol uzatmasin amalga oshiridi. 2006-yilda Oulu bilan Finlandiya chempionatining oliy ligasiga chiqdi, ammo birinchi mavsumda eng yuqori saviyada u klub bilan oxirgi, oʻn ikkinchi oʻrinni egalladi. Qozogʻiston yoshlar terma jamoasiga chaqirilgan. 2008—2009-yillarda TP-47 jamoasi bilan yana oʻyinda 23 ta gol uzatmasi muallifi boʻldi. 2009—2010-yillarda mavsumda otasi boshqargan Tarazga koʻchib oʻtdi va 24 ta gol uzatmasi muallifi boʻlgan.

2010-yilgi mavsumdan beri „Jetisu“ futbolchisi (21 ta uzatma oshiridi). 2011-yil aprel oyida Ouluga qaytdi (17 ta uzatma oshiridi). Noyabr oyi oxirida erkin agentga aylandi.

Yanvar oyida Qiziloʻrdaning „Qaysar“ ni namoyish qildim. 2012-yilning fevral oyida Oʻzbekistonning "Mash’al" klubi bilan shartnoma imzoladi, unga otasi ham rahbarlik qiladi (25 ta golga uzatma amalga oshirdi). Soʻnggi professional klub 2013-yilda Qozogʻistonning „Vostok“ klubi boʻlgan (7 ta golga uzatmasin amalga oshirgan hisoblanadi).

Manbalar

Havolalar 
 Profil igroka (angl.) na sayte Transfermarkt
 
 
 Statya Ilya Fomichev: „V Finlyandii lyubyat trudogolikov“
1982-yilda tugʻilganlar
14-avgustda tugʻilganlar
Yashayotgan insonlar
Qozogʻiston futbolchilari
Mashʼal klubi futbolchilari
Oʻzbekistondagi chet ellik erkak futbolchilar
Aleksey Dmitriev

Aleksey Dmitrievich Dmitriev (1985-yil 19-aprel, Leningrad, SSSR) — rossiyalik futbolchi, himoyachi. „Mash’al“ klubida 2008-2009-yillda oʻyinlar oʻtkazgan.

1985-yilda futbolchi Dmitriy Barannik oilasida tugʻilgan, 1988-yilda Barannikning rafiqasi jamoadoshi Sergey Dmitrievnikiga ketgan. Shu munosabat bilan, Aleksey Dmitrievning oʻgʻli hisoblanadi va uning familiyasini oladi, garchi otasining ismini Barannikdan meros qilib olgan boʻlsada.

U Valeriy Zolin murabbiyligidagi „Zenit“ sport maktabida futbol bilan shugʻullangan. 2004-2006-yillarda Sankt-Peterburgning „Discovery“ va „Bee Line SPb“ havaskorlar futbol ligasi klublarida oʻynagan. 2006-yilgi mavsum oʻrtalarida otasi murabbiylik qiladigan ikkinchi diviziondagi Petrotrest klubiga havaskorlar futbol ligasi (8×8) oʻtdi (15 ta gol uzatmasini amalga oshirdi, biita ham gol ura olmadi). Oʻz nomini „Dinamo“ ga oʻzgartirgan klubda keyingi yilning birinchi davrasini oʻtkazdi (14 ta gol uzatmasini amalga oshirdi, bitta ham gol ura olmadi). U mavsumning ikkinchi yarmini Yegoryevsk Saturn shahrida oʻtkazdi (8 ta gol uzatmasini amalga oshirdi, gol urmadi). 2008-yilning boshida Petrozavodsk havaskor Kareliya tarkibida bitta oʻyin oʻtkazdi. Iyul oyida oliy ligadan Oʻzbekistonning „Mash’al“ klubiga oʻtdi (13 ta golga uzatmani amalga oshirdi). U 2008-yilgi mavsumda ikkita, keyingi mavsumda esa 11 ta oʻyin oʻtkazdi. 2009-yilgi mavsum oxirida Tosno Rouenda havaskorlar futbol ligasi (8×8) oʻynadi. 2011-2013-yillarda — „Volxov“ FSC havaskorlar futbol ligasi (8×8) tarkibida.

Manbalar

Havolalar 

 
1985-yilda tugʻilganlar
19-aprelda tugʻilganlar
Sankt-Peterburgda tugʻilganlar
Yashayotgan insonlar
Rossiya futbolchilari
Mashʼal klubi futbolchilari
Oʻzbekistondagi chet ellik erkak futbolchilar
Coco Jones

Courtney Michaela Jones (1998-yil 4-yanvarda tugʻilgan) — amerikalik aktrisa va qoʻshiqchi . Tennessi shtatining Lebanon shahrida oʻsib ulgʻaygan.
2022-yil mart oyidan boshlab Def Jam Recordings bilan shartnoma imzolangan.

Filmografiyasi 
 So Random! (2011-12)
 Let It Shine (2012)
 Good Luck Charlie (2012-13)
 The Exes (2014)
 Grandma's House (2016)
 Flock of Four (2017)
 Five Points (serial) (2018)
 Vampires vs. the Bronx (2020)
 Bel-Air (2022)

Diskografiyasi 
 Coco Jones (2010)
 Made Of (2013)
 Let Me Check It (2017)
 H. D. W. Y. (2019)
 What I Didn't Tell You (2022)

Manbalar

Havolalar 

1998-yilda tugʻilganlar
Yashayotgan insonlar
Amerikalik ayol qoʻshiqchilar
Amerikalik aktrisalar
Amerikalik ovoz aktrisalari
Amerikalik televideniye aktrisalari
Amerikalik bola aktrisalar
Amerikalik ayol qoʻshiqnavislar
Amerikalik ayol pop-qoʻshiqchilar
Aymoq (qishloq)

Aymoq — Qashqadaryo viloyati Chiroqchi tumanida joylashgan qishloq. Qishloq nomi turkiy hamda moʻgʻul tillarining aralashmasi asnosida paydo boʻlgan. Qishloq moʻgʻul istilosidan soʻng vujudga kelgan. Oʻz davrida bu hududda asosan aymoq urugʻining vakillari isteqomat qilgan. Qishloq nomi Zahiriddin Muhammad Bobur qoʻlyozmalarida ham tilga olinadi.

Etimologiyasi 
Mazkur qishloq nomiga asos boʻlgan soʻz turkiy va moʻgʻul tillariga mansub boʻlib, juda qadimiy kalima hisoblanadi. Moʻgʻul tilida aymag/aymak soʻzi maʼmuriy-hududiy birlik, qabila maʼnolarini anglatadi. Shu bilan birgalikda, Afgʻonistonda koʻchmanchi tarzda hayot kechiruvchi, eroniylar yerlik aholini aymoq, choraymoq deb ham atashgan.
Zahiriddin Muhammad Boburning „Boburnoma“ asarida bu hududda atrok, aymoq, aʼrob, sort, tojik va afgʻon xalqlari isteqomat qilganligi zikr etiladi. Shuningdek, Afgʻonistonda yashaydigan turkiy tilli aholini ham aymoq deb atashadi. Bugungi kunda, Fargʻona va Qashqadaryo hududida yashovchi aymoqlar oʻzlarining asl etnik mansubligini unutib, yerlik aholi bilan aralashib, ular tarkibiga singib ketishgan. Aymoq soʻzining oʻzi qishloq nomi sifatida saqlanib qolingan.
Aymoq soʻzi Movarounnahr, Xurosonda koʻplab maʼnolarni anglatgan. Etnolog olim Balkis Karmishevaning olib borgan tadqiqotlariga koʻra, Qashqadaryo-Surxondaryo hududida, Turkmanistonda sodir etilgan arab istilosiga qadar oʻtgan davrni aymoq zamoni yoki aymoqi deb nomlashgan. Qashqadaryo hududidagi eng qadimiy mahalliy xalqlardan biri ham ayni aymoqlar hisoblanadi. Aymoq qishlogʻiga nom qabila nomi asosida qoʻyilgan. Sababi mazkur urugʻ qadimiy oʻtroq aholining umumiy birlikdagi atalishi ham hisoblangan.

Manbalar

Havolalar 
  Qashqadaryo viloyati statistika boshqarmasi
Omonxona (buloq)

Omonxona bulogʻi — Surxondaryo viloyati, Boysun togʻlari orasida joylashgan. Omonxona bulogʻi suvi tarkibida kremniy kislotasi, temir, alyuminiy va boshqa koʻplab mineral moddalar mavjudligi aniqlangan.

Joylashuvi 
Omonxona bulogʻi Surxondaryo viloyatidagi Omonxona qishlogʻi Boysun tumani markazidan 16 kilometr uzoqlikda joylashgan. Uning atrofi quyuq archazor bilan oʻralgan boʻlib, yaqin orada Omonxona gʻori ham mavjud. Gʻorning balandligi 3.5 metr, umumiy maydoni esa 60 kvadrat metrdni tashkil etadi. Gʻor ichidagi harorat tashqaridagi haroratdan koʻra farqli boʻladi.

Buloq suvi 
Buloq suvi tarkibida kremniy kislotasi, temir, alyuminiy va boshqa koʻplab mikroelementlar mavjudligi aniqlangan. Mutaxassislarning fikricha, suv tarkibidagi foydali birikmalar jigar, oʻt pufagi yoʻllarini davolash xususiyatiga ega.

2018-yilda buloq suvi fabrika tomonidan qadoqlana boshlangan. Mazkur ish „Oʻzbekiston temir yoʻllari“ AJ tomonidan amalga oshirilgan. Soʻrovlarga koʻra, mahalliy aholi ham noqoqnuniy tarzda shu ish bilan shugʻullanganligi aniqlangan va ularning faoliyati toʻxtatilgan.

Omonxona sanatoriyasi 
Omonxona buloq suvining shifobaxshligi sababli bu hududga Oʻzbekistonning turli hududlaridan insonlar davolanish uchun kelishadi. Shu sababli ham mazkur hududda „Omonxona“ sihatgohi tashkil etilgan boʻlib, Oʻzbekiston Respublikasi Vazirlar Mahkamasining 2014-yil oktyabr oyidagi qaroriga binoan „Oʻzbekiston temir yoʻllari“ AJ ixtiyoriga berilgan.

Sanatoriyada asosan buloqning maʼdanli suvli muolajalari amalga oshiriladi. Shuningdek, sihatgohda qoʻshimcha ravishda massaj, diagnostika, UZI, elektroterapiya, fitoterapiya singari oʻnlab davolash xizmatlari ham yoʻlga qoʻyilgan.
Shuningdek, mazkur hududda Oʻzbekiston temir yoʻllari aksiyadorlik kompaniyasiga qarashli
zamonaviy „Omonxona“ davolash maskanidan tashqari, yana bitta zamonaviy mehmonxona, hamda 9 ta oilaviy mehmon uyi, shuningdek, shifobaxsh suvni qadoqlash korxonasi faoliyat yuritmoqda.

Manbalar 

Oʻzbekistondagi diqqatga sazovor joylar
Marj as-safar jangi (634)

Marj as-safar jangi 634-yilda boʻlib oʻtgan. Damashq armiyasiga Vizantiya imperatori Hiraqlning kuyovi Tomas boshchilik qilgan. U Xolid ning Damashq tomon yurishi haqidagi maʼlumotni olgach, Damashq himoyasiga tayyorlandi. U oʻsha paytda Emesa shahrida boʻlgan imperator Hiraqlga yordam soʻrab xat yozdi. Bundan tashqari, Tomas qamalga tayyorgarlik koʻrishda vaqtdan yutish uchun qoʻshinlarini Xolidning Damashqqa yurishini kechiktirish yoki toʻxtatishga yubordi. Shunday qoʻshinlardan biri 634-yil avgust oyi oʻrtalarida Damashqdan 150 km uzoqlikdagi Tiberiya  koʻli yaqinidagi Yaquso jangida, musulmonlarning Damashqqa yurishini toʻxtatishga uringan yana bir qoʻshin esa 634-yil 19-avgustda Marj as-safar jangida magʻlubiyatga uchragan. Ummu Hakim bint Horis ibn Hishom ismli musulmon ayol bu jangda qatnashib, yettita Vizantiya askarini oʻldirgan.

Manbalar 

Islom tarixi
Janglar
Islom tarixi
Hira jangi

Hira jangi (arab. معركة الحيرة) 633-yilda Sosoniylar imperiyasi bilan Arab xalifaligi oʻrtasida boʻlib oʻtgan. Bu musulmonlar Eron ni egallashidagi dastlabki janglaridan biri boʻlgan. Furot daryosidagi chegara shahrining yoʻqolishi Dajla daryosidagi  Ktesifon — Sosoniylar poytaxtiga yoʻl ochdi.

Jang tavsifi 
Oʻzining kattaligi va boyligi bilan mashhur boʻlgan Hira shahri asrlar davomida Laxmiylar saltanatining poytaxti boʻlgan. 602-yilda Sosoniylar davlatiga chegara viloyati sifatida qoʻshib olingan. 633-yilda xalifalikning kengayishi paytida xalifa Abu Bakr Xolid ibn Valid ni Furotning janubidagi yerlarni egallash uchun yuborgan.

Xolid may oyida Ullaysni egallab, uning qoʻshini oʻsha oyning oxirgi haftasida Hira shahriga hujum qildi. Himoyachilar tezda shahar qal’alarida berkinib olishdi, ammo qisqa janglardan soʻng shahar tezda taslim boʻldi. Shahar ahli shaharni saqlab qolish uchun katta soliq toʻladi va xuddi Ullays aholisi kabi sosoniylarga qarshi josuslik qilishga rozi boʻldi

Manbalar 

janglar
islom tarixi
Trevor Noah

Trevor Noah (; 1984-yil 20-fevralda tugʻilgan) — janubiy afrikalik komik, yozuvchi, prodyuser, siyosiy sharhlovchi, aktyor va sobiq teleboshlovchi. 2015—2022-yillar orasida Comedy Central telekanalida efirga uzatiluvchi tungi tok-shou, satirik yangiliklar dasturi — The Daily Showda boshlovchi. Noah turli mukofotlarga, jumladan, 11 ta nominatsiya boʻyicha Primetime Emmy mukofotiga sazovor boʻlgan. 2017- va 2018-yillarda The Hollywood Reporter tomonidan „Nyu-York media olamining 35 nafar eng kuchli shaxsiyati“ roʻyxatiga kiritilgan. 2018-yilda Time jurnali tomonidan dunyodagi eng nufuzli yuz kishidan biri deb eʼtirof etilgan. 2023-yilda Erasmus mukofotini qoʻlga kiritgan.

Yoxannesburgda tugʻilganligi sabab oʻz faoliyatini 2002-yilda vatani Janubiy Afrikada boshlagan. Janubiy Afrika radioeshittirish korporatsiyasi (JARK) koʻrsatuvlarida bir necha bora boshlovchilik qilgan. 2008-yilda Janubiy Afrikaning Strictly Come Dancing musobaqasi toʻrtinchi mavsumida ikkinchi oʻrinni egallagan. 2010-yildan 2011-yilgacha M-Net va DStvda efirga uzatilgan Tonight with Trevor Noah tok-shousi mezboni va muallifi.

2014-yilda The Daily Showning katta xalqaro muxbiri maqomiga ega chiqdi. 2015-yilda ushbu shouda uzoq vaqtdan beri boshlovchilik qilib kelayotgan Jon Stewardning oʻrnini egalladi.

Born a Crime nomli avtobiografik komik kitobi 2016-yilda chop etilgan. 63-, 64- va 65-Grammy yillik mukofoti hamda 2022-yilda Oq uy muxbirlarining kechki ovqatida boshlovchi boʻlgan.

Shaxsiy hayoti 
Nuh ingliz, janubiy soto, zulu, xosa, tsvana, tsonga va boshqa mahalliy afrika tillarida gapira oladi. Noah diqqat yetishmasligi va giperaktivlik sindromidan aziyat chekadi. Hozirda Nyu-York shahrida istiqomat qiladi.

Filmografiyasi

Televizion rollari

Kitoblari

Audiokitoblari 
 2016: Born a Crime: Stories from a South African Childhood (muallif oʻqigan), Audible Studios on Brilliance Audio,

Yana qarang 

 Nyu-Yorkliklar (jurnalistika)

Manbalar

Havolalar 
 
 

Yashayotgan insonlar
1984-yilda tugʻilganlar
Komiklar
Teleboshlovchilar
Aktyorlar
Tanqidchilar
Ssenariychilar
Xo'ja Ilg'or ota qabristoni

Xoʻja Ilgʻor ota qabristoni — Qashqadaryo viloyati Yakkabog' tumanida joylashgan qabriston va ziyoratgoh. 2004-yilda taʼmirlangan.

Qabriston haqida 

Xoʻja Ilgʻor qishlogʻidan gʻarb tarafda qishloq bilan bir nomda Xoʻja Ilgʻor tepaligi qabriston hududi tarkibidadir. Tepalik doirasimon shaklga ega. Uning yon atrofi xuddi tepalikning oʻzi singari qabrtoshlarga toʻla. Butun qabriston toʻgʻri burchakli koʻrinishni hosil qilgan. Uning maydoni taxminan 2-2,5 ga dan iborat.

Hozirda Yakkabogʻ tumani hududiga qarashli Xoʻja Ilgʻor ota qabristoni paydo boʻlishi 717-yilda Xoʻja ilgʻor otaning vafot etishi va shu yerda dafn etilishi bilan bogʻlanadi. Asl ismi Xoʻja Muhammad al-Qosim boʻlgan bu inson Xoʻja Ilgʻor ota nomi bilan tanilgan. Qabristonga kunlik tashriflar soni oʻrtacha 80—100 kishini tashkil etadi. Bu koʻrsatgich diniy bayramlar kunlarida yanada oshib ketadi. Qurbon hayiti va Ramazon hayiti bayramlarida oʻrtacha 800-1000 ta atrofida ziyoratchilar tashrif buyurishadi. Shuningdek bu kunlarda, qabriston atrofida koʻchma bozorlar faoliyat koʻrsatadi.

Chillabuloq 
Maqbara poyida Chillabuloq nomi bilan mashhur chashmaga koʻzingiz tushishi mumkin. Aytishlaricha, Xoʻja Ilgʻor jangda ogʻir yaralangach, „meni tuyamga ortinglar va u qayerda toʻxtasa, oʻsha yerda dafn qilinglar“, deb vasiyat qiladi. U kishining tuyasi shu qishloqqa kelib toʻxtagach, uni yuvish uchun suv zarur boʻladi. Shunda uni qilichini yerga sanchishadi va ushbu buloq hosil boʻladi, deyilar ekan rivoyatlarda. Chillabuloq suvi isteʼmol uchun yaroqsiz, biroq undan teridagi turli kasalliklar va yaralarni davolashda foydalanashar ekan.

Polvon tosh 

Amir Temur koʻtarib mashq qilgan, deb ishoniladigan ogʻirligi 100 kilogrammga yaqin boʻlgan polvon tosh ham topilgan. Polvon tosh qabristonga kiraverishda, oʻng tarafda, 700 yillik tut daraxti tagida joylashgan. Ziyoratga kelgan yigitlar ushbu toshni koʻtarib kuchlarini sinab koʻrishadi.

Xoʻja Ilgʻor qishlogʻi 
Bir necha yuz yillik tarixga ega, Amir Temur tavallud topgan qishloq. Qishloq tarixi VI—VII asrlarga borib taqaladi. Dastavval Kesh hududi boʻlgan qishloq, hozirda Yakkabogʻ tumani tarkibiga kiradi. Soʻnggi yillarda, qishloqqa katta eʼtibor berib kelinmoqda. 2018-yil qishloqda Amir Temur tavalludining 682 yilligi keng nishonlangan. Ayni paytda 6 gektarlik „Amir Temur“ bogʻi barpo etilmoqda. Kelgusida ushbu bogʻning bir qismida Amir Temur muzeyi tashkil etilishi ham rejalashtirilgan.

Manbalar 

Qashqadaryo viloyatidagi qabristonlar
Qashqadaryo viloyatidagi ziyoratgohlar
Qabristonlar
Russell Peters

Russell Dominic Peters (; 1970-yil 29-sentyabrda tugʻilgan)  — kanadalik stend-up komik, aktyor va prodyuser. 1989-yildan Torontoda komik chiqishlar qilishni boshlagan. 2008-yilda Gemini mukofotiga sazovor boʻlgan. 2013-yilda Forbes tomonidan dunyodagi eng koʻp maosh oluvchi komeklar roʻyxatida uchinchi oʻrinda qayd etilgan. Netflixning stend-up boʻyicha maxsus mukofotini olgan ilk komik. Hip-Hop Evolutiondagi (2016) prodyuseligii uchun Peabody mukofoti hamda eng yaxshi sanʼat dasturlari nominatsiyasi boʻyicha Xalqaro Emmy mukofoti qoʻlga kiritgan. Hozirda Los-Anjelesda istiqomat qiladi.

Yoshligi 
Peters 1970-yil 29-sentyabrda Kanadaning Toronto (Ontario) shahrida Mumbay (Maxarashtra), Gʻarbiy Hindiston va Kalkutta (Gʻarbiy Bengaliya), Sharqiy Hindistondan Kanadaga koʻchib kelgan (1965-yilda), kelib chiqishi ingliz-hind millatiga mansub Eric va Maureen Peterslar oilasida tugʻilgan. Uning qarindoshlari — katta oilasi Madhya Pradesh shtatidagi Burhanpur shahrida yashaydi.

Peters katolik oilada katta boʻlgan. Menejeri — akasi Clayton.

Shaxsiy hayoti 
Peters Kaliforniyaning Los-Anjeles shahrida yashaydi. U yerda ikkita uyi bor. Nevada shtatining Las-Vegas vodiysi va Vaughan (Ontario) kabi joylarda ham uylari bor.

2010-yilda Russell Peters North Peel stipendiyasini taʼsis etgan. Mukofot summasi $21,000 Kanada dollari hisoblanib, qoʻshimchasiga uch yillik kollejda oʻqish harajatlarini qoplab beriladi. Stipendiya har yili Judith Nyman oʻrta maktabini (sobiq Shimoliy Peel) yuqori baholarga bitirgan va kollejda oʻqish niyati boʻlgan oʻquvchiga beriladi.

2022-yil 20-fevralda Kaliforniyaning Dana Point shahridagi Ritz Carlton mehmonxonasida Ali Peters bilan turmush qurdi. Ali Petersning ikki nafar farzandiga otalik qiladi.

Diniy eʼtiqodi 
Larriy King Peters bilan suhbat davomida undan soʻraydi: Ortiqcha tabu holatlariga qanday qaraysiz?. Peters javob beradi: Men din haqida gapirmayman, chunki odamlar din haqida mendan boshqacha tushunchaga ega deb oʻylayman, ayniqsa hozirgi kunda. Men eʼtiqodchidan koʻra koʻproq fan odamiman. Men eʼtiqodlardan koʻra koʻproq faktlarga qiziqaman. Peters — ateist.

Manbalar

Havolalar 

 
 Russell Petersning YouTubedagi rasmiy kanali
 Russell Torontoning dastlabki elchisi
 

Yashayotgan insonlar
1970-yilda tugʻilganlar
Komiklar
Aktyorlar
Prodyuserlar
Kanadalik aktyorlar
Ateistlar
Hassoumi Massaoudou

Hassoumi Massaoudou (; 1957-yil 22-oktyabrda tugʻilgan) — Niger siyosiy arbobi. 2013–2016-yillarda va 2021-yildan hozirgacha Niger tashqi ishlar vaziri. 2023-yilgi Nigerdagi davlat toʻntarishidan keyin oʻzini Niger prezidenti vazifasini bajaruvchi deb eʼlon qilgan.

Siyosiy faoliyati 
Massaoudou 1990-yilda Mahamadou Issoufou boshchiligida tuzilgan Niger demokratiyasi va sotsializmi uchun partiyasi asoschilaridan biri. 1990-yilning 23–24-dekabr kunlari partiyaning taʼsis kengashida Hassoumi Massaoudou partiyaning matbuot va tashviqot kotibi etib tayinlangan. Nigerda 1993-yil boʻlib oʻtgan ilk koʻppartiyaviy saylovdan keyin Mahamadou Issoufou boshchiligida koalitsion hukumat tuzilgan. Massaoudou aloqa, madaniyat, yoshlar va sport vaziri sifatida ushbu hukumat aʼzosiga aylandi. U 1994-yilning sentyabrida Mahamadou Issoufou bosh vazirlikni tark etguniga va partiya koalitsiyadan chiqquniga qadar mazkur lavozimda ishlab turdi. 1994-yilning 5-oktyaprida Nigerda yangi hukumat tuzildi.

1996-yilda Ibrahim Baré Maïnassara tomonidan harbiy toʻntarish amalga oshirilgach, oʻsha yilning 13-iyul kuni Hassoumi Massaoudou hibsga olingan, hibsda u jismoniy va ruhiy qiynoqlarga solingan. 

Massaoudou 1999-yil noyabrdagi parlament saylovida Milliy kengashga saylangan va keyingi saylovgacha parlament guruhining prezidenti vazifasini bajargan. 2004-yilda u Niger demokratiyasi va sotsializmi uchun partiyasi bosh kotibining birinchi oʻrinbosari lavozimida ishlagan.

Massaoudou 2011-yilgi prezidentlik saylovida Mahamadou Issoufouning saylov kampaniyasini boshqargan. Issoufou saylovda yutib, 2011-yilning 7-aprelida oʻz lavozimiga kirishgan kundan Hassoumi Massaoudouni prezident kabineti direktori lavozimiga tayinlagan.

Hassoumi Massaoudou prezident kabineti direktori vazifasida ikki yildan ortiq ishlagach, 2013-yilning 13-avgustida ichki ishlar vaziri lavozimiga tayinlandi. Issoufou ikkinchi muddatga saylangach, 2016-yil 19-oktyabrda siyosatchi milliy mudofaa vaziri lavozimiga tayinlandi. Olti oy oʻtib, 19-oktyabrda u moliya vaziri lavozimini egalladi.

2023-yilgi Nigerdagi davlat toʻntarishidan soʻng Massaoudu prezident Muhammad Bazoum tarafida qoldi va prezidentni toʻntargan harbiy xuntani tanqid qildi. Toʻntarishdan keyin, 2023-yilning 27-iyulida Hassoumi Massaoudou oʻzini davlat rahbari vazifasini bajaruvchi sifatida eʼlon qildi.

Manbalar 

XX asr siyosatchilari
XXI asr siyosatchilari
Niger siyosatchilari

Manbalar 

Niger
Sotsial realizm

Sotsial realizm — siyosiy ishlar ortida turgan kuch tuzilmalarini tanqid qilish vositasi sifatida ishchi sinfning real ijtimoiy-siyosiy sharoitlariga eʼtiborni qaratishni maqsad qilgan rassomlar, bosmachilar, fotosuratchilar, yozuvchilar va kinoijodkorlar tomonidan yaratilgan asarlar uchun ishlatiladigan atama.

Manbalar 

Falsafa